da da da sv da da da da da nl de nb da da sv en en da da da da fr en et da en da da da da en da da fr de nb da da da da fr da sv da sv da da da sv da als da da da da da da da en id sk sv ca da nb da da da da da da da da da da da da da da da da da ca da da da da da da da da da da da et da fr da fr da fr da fi da da da sv da fr da sv da da da da sv da da it en ru sv sv nl da fr it it da en da de da da da da da da da
Kenyas valg handler om at tænde håb for desperate unge | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
Høje leveomkostninger og manglende muligheder for selv veluddannede unge er hovedtemaer ved valg i Kenya.
Udgivet:09. august 2022, 05.30
Antallet af unge kenyanere, der har registreret sig som vælgere, er i forhold til valget i 2017 faldet med fem procent. Tirsdag skal landets 22,1 million stemmeberettigede vælgere stemme om et nyt parlament og en ny præsident. Billedet er fra et vælgermøde i Kisumu i det vestlige Kenya i juli.
Del på Facebook Del på Twitter Del på LinkedIn Del via email
NAIROBI Tirsdag skal 22,1 million vælgere i Kenya stemme til parlaments- og præsidentvalg. Mange i det østafrikanske land har dog ringe tillid til, at en ny regering vil være i stand til at rette op på en stigende ulighed i samfundet eller de høje leveomkostninger.
Det vurderer professor Macharia Munene fra United States International University Africa i Nairobi.
- Der ser ud til at være voksende apati. Valgdeltagelsen bliver måske ikke så høj, som den burde være, på grund af desillusion, siger han.
Det skriver nyhedsbureauet Reuters.
De to frontløbere til at afløse den nuværende præsident, Uhuru Kenyatta, er den 77-årige oppositionsleder Raila Odinga og den 55-årige vicepræsident William Ruto.
Vinderen kommer til at skulle håndtere en myriade af politiske og økonomiske udfordringer.
Som i mange andre lande rækker pengene for kenyanerne ikke længere så langt, som de gjorde tidligere. Det skyldes stigende priser på mad og andre basisvarer.
Regeringen har subsidieret benzinpriserne, men det er en politik, der koster statskassen dyrt og øger Kenyas i forvejen store statsgæld på næsten 73 milliarder dollar. Gælden svarer til 68 procent af Kenyas bruttonationalprodukt (bnp).
Den måske største udfordring for den nye præsident og regering bliver at give de mange unge i landet håb for fremtiden.
Over tre fjerdedele af Kenyas befolkning er under 35 år, og en stor andel af disse, cirka 15 millioner, er stemmeberettigede.
- Det kan blive et vindertema (for præsidentkandidaterne, red.) at adressere unge menneskers bekymringer, skriver det britiske medie BBC i en optakt til tirsdagens valg.
Det altoverskyggende problem for mange unge og veluddannede kenyanere er, at der ikke er nogen jobmuligheder.
- Det drejer sig om at skabe job for de unge, sagde præsidentkandidat William Ruto på sit afsluttende vælgermøde i weekenden i hovedstaden Nairobi.
Men mange unge mennesker har ikke registreret sig til at stemme, som er et krav. Det viser tal fra den nationale valgmyndighed.
De unge er ifølge Reuters frustrerede over en stigende ulighed samt et fastlåst politisk system, hvor det er den samme gamle elite, som sidder på magten.
- Leveomkostningerne er virkelig steget, så uanset, hvem der bliver valgt, så er vi skeptiske overfor, om det vil gøre en forskel. Tilværelsen er meget hård, siger Job Simiyu, der lever af at transportere folk på sin motorcykel, til Reuters.
En ny præsident vil også blive bedømt på, om flere kenyanere de kommende år får adgang til elektricitet og internet.
Valglokalerne åbner klokken 06.00 lokal tid (klokken 05.00 dansk tid.) For at vinde præsidentvalget i første omgang skal en kandidat have over 50 procent af stemmerne. Sker det ikke, skal de to kandidater med flest stemmer ud i en anden og afgørende runde.
Ifølge BBC kan det vare flere dage, før et officielt valgresultat er klar.
Biden har millionhjælp med til orkanramte Puerto Rico
Irans ayatollah giver USA og Israel skylden for uro
Tjetjensk leder vil sende sine teenagesønner til fronten
Chef for ukrainsk atomkraftværk er løsladt igen
Mest læste på Skive Folkeblad
Ingen smil hos Østergaard: Regionen siger nej til ny klinik
Bil stjålet i Skive: Biljagt gennem Salling endte på Mors
Skæv start: 18-årig påvirket af hash under sin første kørelektion
Skyld i uheld: Fuld svensker tabte kuffert ud af bagagerummet
Dronningen efter titelfratagelse: Joachims reaktion gør indtryk
Radikale frygter en personfikseret valgkamp: - Det kan blive et for eller imod Mette Frederiksen, Pape eller Støjberg
OVERBLIK: Få overblikket over striden i kongefamilien
Kongehuskender: Meddelelse fra dronningen er usædvanlig
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.